ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 32/2563

เรื่อง การกําหนดทุนจดทะเบียนซึ่งชําระแล้วของผู้ขอรับใบอนุญาต

ประกอบธุรกิจสินทรัพย์ดิจิทัล

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในข้อ 3(2) แห่งประกาศกระทรวงการคลัง เรื่อง การอนุญาตการประกอบธุรกิจสินทรัพย์ดิจิทัล พ.ศ. 2561  ลงวันที่ 16 กรกฎาคม พ.ศ. 2561  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 20/2561 เรื่อง การกําหนดทุนจดทะเบียนซึ่งชําระแล้วของผู้ขอรับใบอนุญาตประกอบธุรกิจสินทรัพย์ดิจิทัล ลงวันที่ 24 กรกฎาคม พ.ศ. 2561


ข้อ ๒ ในประกาศนี้

“ผู้ขอรับใบอนุญาต”  หมายความว่า  ผู้ขอรับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภทดังต่อไปนี้ 

(1)  การเป็นศูนย์ซื้อขายคริปโทเคอร์เรนซี

(2)  การเป็นศูนย์ซื้อขายโทเคนดิจิทัล

(3)  การเป็นนายหน้าซื้อขายคริปโทเคอร์เรนซี

(4)  การเป็นนายหน้าซื้อขายโทเคนดิจิทัล

(5)  การเป็นผู้ค้าคริปโทเคอร์เรนซี

(6)  การเป็นผู้ค้าโทเคนดิจิทัล

(7)  การเป็นผู้จัดการเงินทุนคริปโทเคอร์เรนซี

(8)  การเป็นผู้จัดการเงินทุนโทเคนดิจิทัล

(9)  การเป็นที่ปรึกษาคริปโทเคอร์เรนซี

(10)  การเป็นที่ปรึกษาโทเคนดิจิทัล

“ผู้ลงทุนสถาบัน”  หมายความว่า  ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษและผู้ลงทุนรายใหญ่


ข้อ ๓ ให้ผู้ขอรับใบอนุญาตมีทุนจดทะเบียนซึ่งชําระแล้วไม่น้อยกว่าจํานวนดังต่อไปนี้

(1)  50 ล้านบาท สําหรับการเป็นศูนย์ซื้อขายคริปโทเคอร์เรนซีหรือการเป็นศูนย์ซื้อขายโทเคนดิจิทัล

(2)  25 ล้านบาท สําหรับกรณีดังนี้

       (ก) การเป็นนายหน้าซื้อขายคริปโทเคอร์เรนซีหรือการเป็นนายหน้าซื้อขายโทเคนดิจิทัล

       (ข) การเป็นผู้จัดการเงินทุนคริปโทเคอร์เรนซีหรือผู้จัดการเงินทุนโทเคนดิจิทัลที่ให้บริการผู้ลงทุนประเภทอื่นนอกจากผู้ลงทุนสถาบัน หรือมีการเก็บรักษาทรัพย์สินลูกค้าไว้ในความครอบครอง

(3)  10 ล้านบาท สําหรับกรณีดังนี้

       (ก) การเป็นศูนย์ซื้อขายคริปโทเคอร์เรนซีหรือการเป็นศูนย์ซื้อขายโทเคนดิจิทัล กรณีที่ไม่มีการเก็บรักษาทรัพย์สินของลูกค้าไว้ในความครอบครองหรือหากมีการเก็บรักษาทรัพย์สินของลูกค้าไว้ในความครอบครองแต่ไม่สามารถเข้าถึงหรือโอนทรัพย์สินของลูกค้าออกไปได้  เว้นแต่ได้รับความยินยอมจากลูกค้าเป็นรายครั้ง

       (ข) การเป็นผู้จัดการเงินทุนคริปโทเคอร์เรนซีหรือผู้จัดการเงินทุนโทเคนดิจิทัลที่ให้บริการเฉพาะกับผู้ลงทุนสถาบันและไม่มีการเก็บรักษาทรัพย์สินลูกค้าไว้ในความครอบครอง

(4)  5 ล้านบาท สําหรับกรณีดังนี้

      (ก) การเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัล

      (ข) การเป็นนายหน้าซื้อขายคริปโทเคอร์เรนซีหรือการเป็นนายหน้าซื้อขายโทเคนดิจิทัลกรณีที่มีการเก็บรักษาทรัพย์สินของลูกค้าไว้ในความครอบครองแต่ไม่สามารถเข้าถึงหรือโอนทรัพย์สินของลูกค้าออกไปได้  เว้นแต่ได้รับความยินยอมจากลูกค้าเป็นรายครั้ง

(5)  1 ล้านบาท สําหรับกรณีดังนี้

      (ก) การเป็นนายหน้าซื้อขายคริปโทเคอร์เรนซีหรือการเป็นนายหน้าซื้อขายโทเคนดิจิทัลกรณีที่ไม่มีการเก็บรักษาทรัพย์สินของลูกค้าไว้ในความครอบครัว

      (ข) การเป็นที่ปรึกษาคริปโทเคอร์เรนซีหรือการเป็นที่ปรึกษาโทเคนดิจิทัล


ข้อ ๔ ในกรณีที่ผู้ขอรับใบอนุญาตประกอบธุรกิจสินทรัพย์ดิจิทัลหลายประเภท ให้ผู้ขอรับใบอนุญาตมีทุนจดทะเบียนซึ่งชําระแล้วไม่น้อยกว่าจํานวนที่กําหนดไว้สําหรับประเภทที่กําหนดสูงสุด 


ข้อ ๕ ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไป


ผู้มีอํานาจลงนาม - ประกาศ ณ  วันที่  2 ธันวาคม พ.ศ. 2563

 

 

 

                                                                 (นายพิชิต  อัคราทิตย์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์